Turistid, kelle hulka loetakse sadades ja tuhandetes, on tavaliselt giidi poolt juhitud gruppides, milles 4 või enam liiget. Kõike sisaldava (all- inclusive) reisi maksumus on alati 200 dollarit päevas ühe turisti kohta. Grupid, milles on kuni 4 liiget, peavad täiendavalt juurde maksma.    Allahindlusi sellest ei tehta kellelegi. Bhutani viisa saamiseks ja ka lennupiletite broneerimiseks Druk Airi lendudele peab kogu reisi maksumus olema eelnevalt  tasutud.  Päevakavad ja programmid kipuvad olema paika pandud ja neid pole lihtne muuta. Nad sisaldavad kultuurilisi etendusi, eriti folkloorilisi tantse, millest enamus on saanud inspiratsiooni ebausust, legendidest ja religioonist. Maskid ja kostüümid on väga värvirikkad ja maailmas ainulaadsed.      Majutusvõimalused ja muud turistidele mõeldud asutused on 1980ndate algusega võrreldes tohutult arenenud, kuid nad on siiski tagasihoidlikud, kui võtta mõõdupuuks rahvusvahelised  standardid. Turistide meeleheaks on hotellid väikesed traditsioonilise Bhutani arhitektuuri ja kaunistuskunsti pärlid.    Enimkülastatud kohad  Kuna Bhutan asub väga kõrgete mägede vahel, on seal ka palju sügavaid ja kitsaid orge. Seetõttu on pea võimatu näha Himaalaja mägede lumiseid tippe ja liustikke, kui neid orge külastada. See on välisturistidele tihti suureks pettumuseks.